5.1+Määrällinen+tulosten+mittaaminen+ja+kuvaaminen

5.1.1 Työssäoppimisen toteutuminen
 Työssäoppimisen toteutumisen määrällisissä mittareissa näkyy sekä opiskelijoiden että opettajien työelämäjaksot. Opettajien työssäoppimisen toteutumista mitataan määrällisesti seuraamalla työssäoppimisviikkojen lukumäärää.

 Opiskelijoiden laajennetun työssäoppimisjakson keskeinen tapa mitata määrällisesti tuloksia, on seurata keskeyttäneiden määrää ja verrata sitä aikaisempiin keskeytyslukuihin sekä seurata valmistuneiden määrää. Nämä korreloivat yhdessä läpäisyasteen nousemisen tuloksen kanssa. Toisena keskeisenä määrällisen mittaamisen kohteena on seurata opiskelijoiden toteutuneita työssäoppimisviikkojen määrää sekä laajennettuun työssäoppimiseen osallistuneiden opiskelijoiden määrää. Hankkeissa voidaan verrata hankkeeseen osallistuneiden opiskelijoiden läpäisy-, opintojen keskeytymis- ja työllistymisprosentteja koko oppilaitoksen tulokseen sekä tutkinnoittain tai koulutusaloittain niihin opiskelijoihin, jotka eivät ole mukana laajennetun työssäoppimisen kokeilussa. Määrällistä työssäoppimisen viikkojen määrien toteutuminen kirjataan joissakin hankkeissa HOPSiin ja niiden toteutumista seurataan HOPSien pohjalta. Opiskelijoiden opintojen edistymistä arvioidaan myös seuraamalla ammattiosaamisen näytöstä saatavia arvosanoja. Joissakin hankkeissa seurataan myös ammattiosaamisen näyttöjen määrällistä kasvua.

 Mitattavana osa-alueena on myös opiskelupaikkakunnan ulkopuolelle ja ulkomaille sijaitseviin työssäoppimispaikkohin hakeutuvien opiskelijoiden määrän seuraaminen ja jaksojen toteutuminen.

5.1.2 Oppilaitoksen toimintaan liittyvät mittarit
 Muita mittareita, joilla tavoitteiden saavuttamista arvioidaan ovat työssäoppimisen ja ammattiosaamisen näyttöjen erilaisten toteuttamismallien lukumäärä ja työssäoppimiseen integroitujen teoreettisten opintojen lukumäärä. Mitattavana tuloksena oppilaitoksen toiminnassa nähdään koulutustarjonnan laajeneminen sekä kaksois ja kolmoistutkintojen lisääntyminen ja suorittaminen määräajassa. Monipuolisten uusien oppimisympäristöjen kehittyminen kuvaavat osaltaan hankkeiden tuloksia.

 Hankkeen laajuutta ja leviämistä arvioidaan seuraamalla mukana olevien opiskelijoiden, ryhmien, opettajien ja työssäoppimispaikkojen määriä. Hankkeen tuloksiin pääsemiseksi seurataan osallistuvien opettajien ja ohjaajien määrä sekä heidän resurssejaan.

5.1.3 Työelämään liittyvät mittarit
 Työelämään liittyvinä määrällisinä mittareina ovat työelämäkontaktien määrän seuraaminen laajennetun työssäoppimisen osalta sekä seuraaminen koulutuksiin osallistuvien määrästä.

Näiden lisäksi hyödynnetään toimintatutkimusta, jonka tavoitteena on saada vertailevaa tietoa eri alojen toiminnasta.

Paluu Sisällys-sivulle